rejauldu/bengali-wikipedia huggingface dataset:
লিন্ডা বিরগিট্ট সেমব্রান্ট (জন্ম ১৫ মে ১৯৮৭) একজন সুইডিশ মহিলা ফুটবল খেলোয়াড়। তিনি ফরাসি বিভাগ ১ মহিলা লিগে মন্টপিলিয়ারের ডিফেন্ডার হিসেবে খেলে থাকেন। তিনি সুইডেন জাতীয় মহিলা ফুটবল দলের হয়ে ডিফেন্ডার হিসেবে খেলে থাকেন।  ক্লাব ক্যারিয়ার সেমিব্রান্ট এসকে সার্ভিয়ার হয়ে ফুটবল খেলতে শুরু করেন, এরপর তিনি বালিং আইএফ-এর যুব দলের অর্ন্তভুক্ত হন। যদিও তিনিস্ ট্রাইকার হেনরিক লারসনকে তার আদর্শ ভাবেন, তথাপি সেমব্রান্ট একজন ডিফেন্ডার হয়ে উঠেন।  সেমিব্র্যান্ট ২০০৬-০৭ মৌসুমে ইংল্যান্ডে লিঙ্কন লেডির (পরবর্তীতে লিঙ্কন সিটি লেডিজ নামে পরিচিত) হয়ে খেলেন। এরপর ২০০৮ সালে তিনি এআইকে চলে যান। ২০১০ সালের নভেম্বরে এআইকের অধিনায়ক হওয়ার পরে সেমব্র্যান্ট কোপারপারবার্গস / গোতেবার্গ এফসি তে চলে যান। এক বছর পরে তিনি টেরসো এফএফ এ চলে যান।More shock departures from Kopparbergs/Göteborg, Stensland and Sembrant leave  W Soccer News  ২০১২ সালে, সেমব্রান্ট টেরসো দলের অংশ ছিল যারা ড্যামলসেনস্কান চ্যাম্পিয়নশিপ জিতেছিল, কিন্তু লিগামেন্টের ইনজুরির কারণে তিনি মৌসুমের শেষের দিকের ম্যাচগুলো খেলতে পারেননি। ২০১৪ মৌসুমের সময় টেরসো আর্থিক ক্ষতির শিকার হন, লিগ থেকে নিজেদের প্রত্যাহার করে নেয় তারা এবং তাদের সকল খেলোয়াড়কে ছেড়ে দেন। সেমব্রান্ট ফরাসি ক্লাব মন্টপেলিয়ারের সাথে চুক্তিবদ্ধ হন।  আন্তর্জাতিক ক্যারিয়ার সেমিব্র্যান্ট সুইডেনের হয়ে সব ধরনের যুব দলে প্রতিনিধিত্ব করেছিলেন। ফেব্রুয়ারি ২০০৮ এ ইংল্যান্ডের বিরুদ্ধে তিনি প্রথম সিনিয়র ক্যাপ জিতেছিলেন। ইনজুরির কারণে ২০০৯ সালের ইউরো কাপে সুইডেন দল থেকে ছিটকে পড়েন। ২০১১ সালে জার্মানিতে অনুষ্ঠিত বিশ্বকাপের জন্য সুইডেনের দলে সেমব্রান্টকে রাখা হয়েছিল। ২০১২ সালের লন্ডন অলিম্পিকে জাতীয় দলে তিনি তার স্থান ধরে রাখতে সক্ষম হয়েছিলেন।  তথ্যসূত্র  বহিঃসংযোগ         French football player stats  at statsfootofeminin.fr  National team profile 2008 at SvFF  Profile  at Montpellier HSC  Profile at Goteborg    বিষয়শ্রেণী:১৯৮৭-এ জন্ম বিষয়শ্রেণী:সুয়েডীয় নারী ফুটবলার বিষয়শ্রেণী:জীবিত ব্যক্তি বিষয়শ্রেণী:সুইডেনের আন্তর্জাতিক নারী ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ইয়ুভেন্তুস ফুটবল ক্লাবের (নারী) খেলোয়াড় বিষয়শ্রেণী:মোঁপালিয়ে এরো স্পোর্ট ক্লাবের (নারী) খেলোয়াড় বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:সুয়েডীয় প্রবাসী ফুটবলার বিষয়শ্রেণী:ইংল্যান্ডে সুয়েডীয় প্রবাসী ক্রীড়াবিদ বিষয়শ্রেণী:২০১১ ফিফা নারী বিশ্বকাপের খেলোয়াড় বিষয়শ্রেণী:২০১২ গ্রীষ্মকালীন অলিম্পিকের ফুটবলার বিষয়শ্রেণী:২০১৫ ফিফা নারী বিশ্বকাপের খেলোয়াড় বিষয়শ্রেণী:২০১৬ গ্রীষ্মকালীন অলিম্পিকের ফুটবলার বিষয়শ্রেণী:নারী ফুটবল রক্ষণভাগের খেলোয়াড় বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী বিষয়শ্রেণী:২০১৯ ফিফা মহিলা বিশ্বকাপের খেলোয়াড় বিষয়শ্রেণী:লেসবিয়ান ক্রীড়াবিদ বিষয়শ্রেণী:সুইডেনের অলিম্পিক ফুটবলার বিষয়শ্রেণী:২০২৩ ফিফা নারী বিশ্বকাপের খেলোয়াড় বিষয়শ্রেণী:ফ্রান্সে প্রবাসী নারী ফুটবলার
এই টেমপ্লেটের উপপাতাগুলি একটি নিবন্ধ সম্পর্কিত GeoJSON মানচিত্রের তথ্য সংরক্ষণ করতে ব্যবহার করা যেতে পারে।  কেন? GeoJSON মানচিত্রের উপাত্ত সরাসরি ফাইল নাম স্থানে আপলোড এবং সংরক্ষণ করা যাবে না। While map data should usually be stored on Commons (see mw:Help:Map data),  until August 2018 only CC0 licences were not allowed. Because of this former restriction, this process was set up so that data with licences compatible with Wikipedia's CC-BY-SA-3.0 licencing  (e.g. as CC-BY licences), they could be stored as subpages here on Wikipedia.  Storing data on Wikipedia subpages can allow the same data to be used in multiple articles with different features given prominent styling depending on the article title. For example, Wikipedia:Map data/Columbus Register of Historic Properties uses parser functions such as "stroke": {{#ifeq:{{PAGENAME}}|Old Oaks Historic District|"#ff0000"|"#666666"}}.  কিভাবে  Created a subpage of this page. It should probably follow the convention used on Commons of /data source/title. At the start of the page, in a  section, include the  and licencing templates.  The user script User:Evad37/kmlToJson can be used to generate GeoJSON data from a KML file.  If parser functions are used, ensure that they are not used  quotation marks, e.g. use "stroke": #ifeq:PAGENAMEFoo#ff0000#666666 rather than "stroke": #ifeq:PAGENAMEFoo#ff0000#666666  উপাত্ত প্রদর্শন  Use  or  (with )  আরও দেখুন   মানচিত্রের উপাত্তের উপপাতার তালিকা  – কেএমএল ডেটা একইভাবে সাবপেজে সংরক্ষণ করা হয়
পশ্চিমবঙ্গ  আগস্ট ১, ২০২৫  পুতুলনাচের ইতিকথা  আগস্ট ১৪, ২০২৫  ধূমকেতু  আগস্ট ২৯, ২০২৫  বহুরূপ  সরলাক্ষ হোমস  বেলা  গৌরী  কেমন আছো... ফিরোজ  সেপ্টেম্বর ৫, ২০২৫  ঝড়  অহনা  কলেজ ক্যাম্পাস  দেবী  সেপ্টেম্বর ১২, ২০২৫  কন্যা  আমি যখন হেমা মালিনী  সেপ্টেম্বর ১৯, ২০২৫  কপাল  সেপ্টেম্বর ২৬, ২০২৫  দেবী চৌধুরানী  রক্তবীজ ২  যত কান্ড কলকাতাতেই  রঘু ডাকাত  অক্টোবর ৩১, ২০২৫  দি অ্যাকাডেমি ওফ ফাইন আর্টস   নভেম্বর ৭, ২০২৫  রান্নাবাটি  ডিসেম্বর ২৫, ২০২৫  ভানুপ্রিয়া ভূতের হোটেল  বাংলাদেশ  সেপ্টেম্বর ৫, ২০২৫  আমার শেষ কথা  ডট  সেপ্টেম্বর ১২, ২০২৫  নন্দিনী  সেপ্টেম্বর ১২, ২০২৫  বাড়ির নাম শাহানা  সেপ্টেম্বর ১৯, ২০২৫  ফেরেশতে  সেপ্টেম্বর ২৬, ২০২৫  উদীয়মান সূর্য  স্বপ্নে দেখা রাজকন্যা  অক্টোবর, ২০২৫  মার্শাল কিং' (চ্যাপ্টার ১)  ডিসেম্বর  আন্ধার  *আসন্ন
টেসা জোসেফ হলেন একজন ভারতীয় মডেল-অভিনেত্রী যিনি মালয়ালম চলচ্চিত্র এবং টেলিভিশনে কাজ করেন। ২০০৩ সালে পাত্তালম  চলচ্চিত্রের মাধ্যমে তিনি অভিনয়ে আত্মপ্রকাশ করেন।   প্রাথমিক এবং ব্যক্তিগত জীবন  এম কে জর্জ এবং আচিম্মার ঘরে জন্মগ্রহণকারী টেসা কাঞ্জিরাপ্পালীর আনাক্কালের সেন্ট অ্যান্টনি'স পাবলিক স্কুল এবং জুনিয়র কলেজে পড়াশোনা করেছেন। তিনি নতুন দিল্লির মাতার দেইতে তাঁর প্রাথমিক শিক্ষা শেষ করেন এবং কোচিনের সেন্ট তেরেসা কলেজে তাঁর কলেজ শিক্ষা শেষ করেন।   কর্মজীবন  ২০০৩ সালে লাল জোস পরিচালিত "পাত্তালম" চলচ্চিত্রে মম্মুট্টীর বিপরীতে নায়িকা হিসেবে তাঁর অভিষেক ঘটে।  কৈরালি টিভিতে জনপ্রিয় টিভি অনুষ্ঠান হ্যালো গুড ইভিনিং সফলভাবে উপস্থাপনা করার সময় লাল জোস তাঁকে বেছে নিয়েছিলেন। আত্মপ্রকাশের পর তিনি চলচ্চিত্র থেকে বিরতি নিয়েছিলেন, যদিও তিনি টিভি অনুষ্ঠান এবং টিভি বিজ্ঞাপনে সক্রিয় ছিলেন।  তিনি ২০১৫ সালে বালচন্দ্র মেননের "নজান সংবিধানম চেয়ুম" চলচ্চিত্রে একজন সাংবাদিকের ভূমিকায় অভিনয় করে চলচ্চিত্র জগতে ফিরে আসেন। এরপর তিনি "রাজাম্মা" চরিত্রে অভিনয় করেন, "রাজাম্মা @ইয়াহু" চলচ্চিত্রে। তিনি ভি এম ভিনু পরিচালিত "মরুপদী" সিনেমায় একজন আইনজীবী অ্যাডভোকেট অনু জি নায়ারের ভূমিকায় এবং প্রমোদ গোপালের "গোল্ডকয়েনস" ছবিতে দুটি প্রধান চরিত্রের মা সুজাতার ভূমিকায় অভিনয় করেছিলেন, দুটি ছবিই যথাক্রমে ২০১৬ এবং ২০১৭ সালে মুক্তি পেয়েছিল।   চলচ্চিত্র তালিকা    চলচ্চিত্র  বছর শিরোনাম ভূমিকা মন্তব্য  ২০০৩ পাট্টালাম বিমলা অভিষেক চলচ্চিত্র  ২০১৫ নজান সংবিধানম চেয়ুম শাবানা  ২০১৫ রাজাম্মা @ ইয়াহু রাজাম্মা  ২০১৬ মারুপদী অ্যাডভোকেট অনু জি. নায়ার  ২০১৭ সোনার কয়েন সুজাতা  ২০২৪ থালাভান অনাঘা   টেলিভিশন  বছর শিরোনাম ভূমিকা চ্যানেল মন্তব্য  ২০০১-২০০৩ হ্যালো গুড ইভনিং উপস্থাপক কৈরালি টিভি টক শো  ২০০৪ গোল্ডেন কাপল কুইজি টাইম হোস্ট এশিয়ানেট গেম শো ২০১৬ কমেডি সুপার নাইট ২ অতিথি ফ্লাওয়ার্স টিভি  ২০২১-২০২২ এন্তে কুট্টিকালুদে আচান অনুপমা মাজহাভিল মনোরমা টিভি সিরিজ  ২০২১ অথম পথু রুচি সেলিব্রিটি উপস্থাপক মাজহাভিল মনোরমা রান্নার অনুষ্ঠান ২০২২ রেড কার্পেট পরামর্শদাতা অমৃতা টিভি রিয়েলিটি শো ২০২৩-২০২৪ চাক্কাপ্পাঝাম ২ ললিতা কুঞ্জুন্নি ফ্লাওয়ার্স টিভি টিভি সিরিজ    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:মালয়ালম টেলিভিশন অভিনেত্রী বিষয়শ্রেণী:ভারতীয় টেলিভিশন উপস্থাপক বিষয়শ্রেণী:ভারতীয় টেলিভিশন উপস্থাপিকা বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:কোট্টায়মের অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী
আলবের্তো মোরেনো পেরেস ; ; জন্ম: ৫ জুলাই ১৯৯২) হলেন একজন স্প্যানিশ পেশাদার ফুটবল খেলোয়াড়; যিনি বর্তমানে সেভিয়া ফুটবল ক্লাবর বামপার্শ্ব ব্যাক ডিফেন্ডার হিসেবে খেলছেন।   পরিসংখ্যান   ক্লাব   ক্লাবমৌসুমলিগকাপইউরোপঅন্যান্যমোটএপসগোলএপসগোলএপসগোলএপসগোলএপসগোলসেভিয়া২০১১–১২১০০০০০০০১০২০১২–১৩১৫০২০০০০০১৫০২০১৩–১৪২৯৩০০১৪০০০৪৩৩মোট৪৫৩২০১৪০০০৬১৩কর্মজীবনের সর্বমোট৪৫০২০১৪০০০৬১৩   আন্তর্জাতিক    স্পেনবছরএপসগোল২০১৩২০২০১৪১০মোট৩০   অর্জন   ক্লাব  সেভিয়া  উয়েফা ইউরোপা লিগ: ২০১৩–১৪   দেশ  স্পেন অনূর্ধ্ব-২১  উয়েফা ইউরোপীয় অনূর্ধ্ব-২১ চ্যাম্পিয়নশিপ: ২০১৩   তথ্যসূত্র    বহিঃসংযোগ   BDFutbol profile  Futbolme profile       বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:সেভিয়া ফুটবল ক্লাবের খেলোয়াড় বিষয়শ্রেণী:সেভিয়া আতলেতিকোর খেলোয়াড় বিষয়শ্রেণী:ভিয়ারিয়াল ফুটবল ক্লাবের খেলোয়াড় বিষয়শ্রেণী:লিভারপুল ফুটবল ক্লাবের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:স্পেনের আন্তর্জাতিক ফুটবলার বিষয়শ্রেণী:স্পেনীয় প্রবাসী পুরুষ ফুটবলার বিষয়শ্রেণী:ইংল্যান্ডে স্পেনীয় প্রবাসী ক্রীড়াবিদ বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:স্পেনীয় পুরুষ ফুটবলার বিষয়শ্রেণী:ফুটবল ফুলব্যাক বিষয়শ্রেণী:কমো ১৯০৭-এর খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইতালিতে স্পেনীয় প্রবাসী ক্রীড়াবিদ বিষয়শ্রেণী:ইতালিতে প্রবাসী ফুটবলার বিষয়শ্রেণী:সেভিলের ফুটবলার
জাফর গফার ওগ্লু জব্বারলি, প্রায়ই জববারলি হিসেবে উচ্চারিত হয় (আজারবাইজানি: কাফার কাববারলি, ২০ মার্চ ১৮৯৯, জিজি - ৩১ ডিসেম্বর ১৯৩৪, বাকু) ছিলেন একজন আজারবাইজানি নাট্যকার, কবি, পরিচালক ও চিত্রনাট্যকার।   জীবন  ১৯০২ সালে তার বাবার মৃত্যুর পর, জব্বারির মা তার চার সন্তানকে সাথে বাকুতে চলে যান। ১৯১৫ সালে, জববারী একটি উচ্চ বিদ্যালয় থেকে পড়াশুনা শেষ করেন এবং বাকু পলিটেকনিকে পরবর্তী ৫ বছরের জন্য ইলেক্ট্রোমেকানিক বিষয়ে অধ্যয়ন করেন। ১৯২০ সালে তিনি আজারবাইজান রাষ্ট্রীয় বিশ্ববিদ্যালয়ে ফলিত চিকিৎসা বিভাগে ভর্তি হন, কিন্তু আগ্রহের অভাবের কারণে তিনি ওরিয়েন্টাল স্টাডির দিকে অগ্রসর হন। ১৯২৩ সালে তিনি নাটকে তার আগ্রহের জন্য স্থানীয় থিয়েটারে লেকচার শোনার জন্য উপস্থিত থাকতে শুরু করেন।Jafar Jabbarly: Life and First Years of Education (আর্কাইভ)  জাফর জববারী ৩৫ বছর বয়সে হার্ট অ্যাটাকের কারণে মৃত্যুবরণ করেন এবং তাকে আলে অব অনার-এ দাফন করা হয়। জাতীয় চলচ্চিত্রের স্টুডিও, আজারবাইজানফিল্ম, একটি রাস্তার এবং বাকুের একটি সাবওয়ে স্টেশন তার নামে নামকরণ করা হয়।   ২২ মে ১৯৮৫ সালে "জাফর জব্বারলি স্মৃতি বাড়ি" জাদুঘর খোলা হয়। এটি বাড়ি নম্বর ১ এ অবস্থিত। জাফর জাব্বারলি গুতগাশিনি সড়ক ৪৪ (সাবেক জি. সুলতানভ সড়ক) এ বাস করতেন।Jafar Jabbarly: Museum (আর্কাইভ)   সাহিত্য, থিয়েটার এবং চলচ্চিত্র  জাফর জব্বারলি তার প্রারম্ভিক কিশোর বয়সে কবিতা লিখতে আরম্ভ করেন এবং ১৯১১ সালে আজারবাইজান পত্রিকা হাজিগাত-ই আফকারে তার প্রথম কবিতা প্রকাশিত হওয়ার খবর পাওয়া যায়। পরের বছরগুলিতে, তিনি ২০টিরও বেশি নাটকের পাশাপাশি কবিতা, প্রবন্ধ, ছোট গল্প এবং নিবন্ধন লিখেছিলেন। তার রচনাগুলো ১৯২০-এর কমিউনিস্ট গৌরবের প্রচারণার দ্বারা প্রভাবিত হয়েছিল এবং সমতুল্য, শ্রম, শিক্ষা, মহাজাগতিকতা, নারীর স্বাধীনতা, সাংস্কৃতিক শিফট ইত্যাদির মত যথাযথ বিষয়গুলি সেখানে উপস্থিত ছিল। আজারবাইজানে ইউরোপীয় নাটকের প্রবর্তনে জববারীর প্রধান অবদান ছিল উইলিয়াম শেক্সপিয়ারের অনুবাদ। ১৯২৫ সালে তিনি হেমলেটের আজারবাইজানি অনুবাদ করেন এবং আজারবাইজান নাটক থিয়েটারে এটি পরিচালনা করেন তার এক বছর পর।Jafar Jabbarly: Translations (আর্কাইভ)  জাফর জাব্বারলিকে আজারবাইজানে স্ক্রিন-লিখনের প্রতিষ্ঠাতা হিসেবে বিবেচনা করা হয়। ১৯২৮ সালে তার লিখিত দুটি নাটক, স্যাভিল ও আলমাস, নিয়ে যথাক্রমে ১৯২৯ ও ১৯৩৬ সালে চলচ্চিত্র তৈরি করা হয়েছিল। উভয় নাটকেই নারীর ভূমিকার প্রেক্ষপট, তাদের নিপীড়ন, সংগ্রাম এবং শেষপর্যন্ত- বর্ণিত পিতৃতান্ত্রিক ঐতিহ্যের উপর জয়লাভ করেছে।Jafar Jabbarly: Third period of the writer's creative activity (1928-1934) (আর্কাইভ)Jafar Jabbarly: Film Activity (আর্কাইভ)]   তথ্যসূত্র    বহিঃসংযোগ   Cafarcabbarli.com (আর্কাইভ)  Short Stories and Dramas by Jafar Jabbarly Online at Azeri.org  বিষয়শ্রেণী:১৮৯৯-এ জন্ম বিষয়শ্রেণী:১৯৩৪-এ মৃত্যু বিষয়শ্রেণী:আজারবাইজানের পুরুষ কবি বিষয়শ্রেণী:আজারবাইজানি ভাষার লেখক বিষয়শ্রেণী:২০শ শতাব্দীর চিত্রনাট্যকার বিষয়শ্রেণী:সোভিয়েত চিত্রনাট্যকার বিষয়শ্রেণী:২০শ শতাব্দীর পুরুষ লেখক বিষয়শ্রেণী:পুরুষ চিত্রনাট্যকার বিষয়শ্রেণী:বাকু রাষ্ট্রীয় বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর অনুবাদক
সৈয়দ মোহাম্মদ আবদুল ফায়েজ (জন্ম: ২৫ ডিসেম্বর ১৯৪৭) বাংলাদেশের একজন শিক্ষাবিদ ও লেখক। তিনি বাংলাদেশ বিশ্ববিদ্যালয় মঞ্জুরী কমিশনের চেয়ারম্যান। ঢাকা বিশ্ববিদ্যালয়ের ২৬তম উপাচার্য ছিলেন তিনি। বাংলাদেশ সরকারি কর্ম কমিশনের ষষ্ঠ চেয়ারম্যান হিসেবেও তিনি দায়িত্ব পালন করেছেন।   প্রাথমিক জীবন  সৈয়দ মুহাম্মদ আবদুল ফায়েজ ২৫ ডিসেম্বর ১৯৪৭ ভারতের পশ্চিমবঙ্গ রাজ্যের ২৪পরগনা জেলায় জন্মগ্রহণ করেন। ঢাকায় বেড়ে ওঠেন তিনি। তার বাবা এ কে কেবি সৈয়দ মুহাম্মদ হাসান আলী তৎকালীন পূর্ব পাকিস্তানের একজন সরকারি কর্মচারী ছিলেন এবং ঢাকায় ম্যাজিস্ট্রেট হিসেবে চাকরি থেকে অবসর গ্রহণ করেন। তার মা ছিলেন ইউএন জোবেদা খাতুন।  তিনি ১৯৬৮ সালে অধ্যাপক ফায়েজ ঢাকা বিশ্ববিদ্যালয় থেকে মৃত্তিকা বিজ্ঞানে এম.এস. ডিগ্রি লাভ করেন। ১৯৭০ সালের ডিসেম্বরে, আবুল ফয়েজ পিএইচডি করার জন্য গবেষণা করার জন্য যুক্তরাজ্যে যান। ১৯৭৩ সালে যুক্তরাজ্যের আবারডিন বিশ্ববিদ্যালয় থেকে পি.এইচডি ডিগ্রি লাভ করেন।   কর্মজীবন  সৈয়দ মুহাম্মদ আবদুল ফায়েজ ১৯৭৩ সালে তিনি ঢাকা বিশ্ববিদ্যালয় শিক্ষক হিসেবে যোগ দেন।   ১৯৮১ থেকে ১৯৮৫ সাল নাগাদ তিনি নাইজেরিয়াস্থ মাইদুগড়ি বিশ্ববিদ্যালয়ে রিডার হিসেবে কাজ করেন।   ১৯৮৬ সালের ২১ জুন তিনি ঢাকা বিশ্ববিদ্যালয়ে অধ্যাপক হিসেবে পদোন্নতি লাভ করেন।  ফায়েজ ছিলেন বাংলাদেশের সরকারি চাকুরীর জন্য নিয়োগ প্রদানকারী কর্তৃপক্ষ 'বাংলাদেশ সরকারি কর্ম কমিশন'-এর ষষ্ঠ চেয়ারম্যান; ইয়াজউদ্দিন আহম্মেদের অবসর গ্রহণের পর ১৯৯৩ সালের ৭ মার্চ তারিখে তিনি চেয়ারম্যান হিসাবে দায়িত্ব লাভ করেন এবং ১৯৯৮ সালের ৫ মার্চ পর্যন্ত এই পদে অধিষ্টিত থাকেন।বাংলাদেশ সরকারি কর্ম কমিশনের চেয়ারম্যান।  ৯ সেপ্টেম্বর ২০০২ সালে তিনি ঢাকা বিশ্ববিদ্যালয়ের উপাচার্য হিসেবে নিয়োগ পান, ১৬ জানুয়ারি ২০০৯ সালে তিনি উপাচার্য পদ থেকে পদত্যাগ করেন। এর পূর্বে তিনি ঢাকা বিশ্ববিদ্যালয়ের সিনেট ও সিন্ডিকেটের নির্বাচিত সদস্য ছিলেন। তিনি কয়েক বছর হাজী মোঃ মহসীন হলের প্রভোস্ট ছিলেন। ঢাকা বিশ্ববিদ্যালয়ের শিক্ষক সমিতির সভাপতি এবং বাংলাদেশের সকল পাবলিক বিশ্ববিদ্যালয়ের সমন্বয়ে গঠিত বাংলাদেশ বিশ্ববিদ্যালয় শিক্ষক সমিতির ফেডারেশনের সভাপতি ছিলেন তিনি।    ৫ বছরেরও বেশি সময় তিনি বাংলাদেশ জাতীয় জাদুঘরের ট্রাস্টি বোর্ডের চেয়ারম্যান ছিলেন এবং ৬ বছরেরও বেশি সময় ফাউন্ডেশন ফর রিসার্চ অন এডুকেশনাল প্ল্যানিং অ্যান্ড ডেভেলপমেন্টের (এফইপিডি) ট্রাস্টি বোর্ডের চেয়ারম্যান হিসেবে দায়িত্ব পালন করেন।   ২০১৪ সালে ঢাকা বিশ্ববিদ্যালয়ের চাকরি থেকে অবসর গ্রহণ করেন।   তিনি  স্টেট ইউনিভার্সিটি অব বাংলাদেশ নামে একটি বেসরকারি বিশ্ববিদ্যালয়ের সাথে যুক্ত, যার সাথে তার শুরু থেকেই মানসিক সংযুক্তি ছিল।  ৫ সেপ্টেম্বর ২০২৪ সালে তিনি বাংলাদেশ বিশ্ববিদ্যালয় মঞ্জুরী কমিশনের চেয়ারম্যান হিসেবে দায়িত্ব লাভ করেন।  উচ্চশিক্ষা খাত নিয়ে তিনি নিয়মিত লেখালেখি করেন।   তথ্যসূত্র    বহিঃসংযোগ     বিষয়শ্রেণী:১৯৪৭-এ জন্ম বিষয়শ্রেণী:ঢাকা বিশ্ববিদ্যালয়ের উপাচার্য বিষয়শ্রেণী:বাংলাদেশ সরকারি কর্ম কমিশনের চেয়ারম্যান বিষয়শ্রেণী:বাংলাদেশী শিক্ষাবিদ বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:জীবিত ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় বংশোদ্ভূত বাংলাদেশী ব্যক্তি বিষয়শ্রেণী:বাংলাদেশ বিশ্ববিদ্যালয় মঞ্জুরী কমিশনের চেয়ারম্যান
thumb|200px|মারিও সোয়ারেস (২০১৩) মারিও আলবার্তো নোবার লোপস সোয়ারেস (৭ ডিসেম্বর ১৯২৪ - ৭ জানুয়ারি ২০১৭) ছিলেন একজন পর্তুগিজ রাজনীতিবিদ যিনি ১৯৭৬ থেকে ১৯৭৮ সাল পর্যন্ত পর্তুগালের প্রধানমন্ত্রী এবং ১৯৮৩ থেকে ১৯৮৫ সাল পর্যন্ত, এবং পরবর্তীতে পর্তুগালের ১৭ তম প্রেসিডেন্ট ১৯৮৬ থেকে ১৯৯৬ পর্যন্ত।   তথ্যসূত্র      বিষয়শ্রেণী:১৯২৪-এ জন্ম বিষয়শ্রেণী:২০১৭-এ মৃত্যু বিষয়শ্রেণী:পর্তুগালের প্রধানমন্ত্রী বিষয়শ্রেণী:লিসবনের ব্যক্তি বিষয়শ্রেণী:প্রাক্তন রোমান ক্যাথলিক বিষয়শ্রেণী:সোশ্যালিস্ট পার্টির (পর্তুগাল) রাজনীতিবিদ বিষয়শ্রেণী:পর্তুগালের রাষ্ট্রপতি
মৌ হামিংবার্ড (বৈজ্ঞানিক নাম: Mellisuga helenae) Trochilidae (ট্রকিডি) গোত্র বা পরিবারের অন্তর্গত Mellisuga (মেলিসুগা) গণের অন্তর্গত এক প্রজাতির মৌপায়ী পাখি। পাখিটি কিউবার ঘন অরণ্যে দেখতে পাওয়া যায়। মাত্র ১ লক্ষ ৯ হাজার বর্গ কিলোমিটার এলাকা জুড়ে এরা বিস্তৃত। বিগত কয়েক দশক ধরে এদের সংখ্যা আশঙ্কাজনকহারে কমছে। সেকারণে আই. ইউ. সি. এন. এই প্রজাতিটিকে প্রায়-বিপদগ্রস্ত বলে ঘোষণা করেছে। এর ওজন ১.৬-২ গ্রাম এবং দৈর্ঘ্য ৫-৬ সেমি (২.০-২.৪ ইঞ্চি)। মৌ হামিংবার্ড বিশ্বের ক্ষুদ্রতম পাখি হিসেবে পরিচিত।Del Hoyo, J. Elliott, A. and Sargatal, J.(1999) Handbook of the Birds of the World Volume 5: Barn-owls to Hummingbirds, Lynx Edicions, BarcelonaCRC Handbook of Avian Body Masses by John B. Dunning Jr. (Editor). CRC Press (1992), .   তথ্যসূত্র    বহিঃসংযোগ    Bee Hummingbird videos, photos & sounds on the Internet Bird Collection  Bee Hummingbird photo gallery  VIREO  Article with synopsis (with photos); Photo  Avian Web - Bee Hummingbird  ARKive Bee Hummingbird Fact File  বিষয়শ্রেণী:মেলিসুগা বিষয়শ্রেণী:কিউবার পাখি বিষয়শ্রেণী:হামিংবার্ড বিষয়শ্রেণী:১৮৫০-এ বর্ণিত পাখি
টুরা (), যা ডোলগায় (, দীর্ঘ নদী) নামেও পরিচিত, হলো ঐতিহাসিকভাবে গুরুত্বপূর্ণ সাইবেরীয় অঞ্চলের একটি নদী, যা বৃহত্তর ওব নদী অববাহিকার অংশ হিসেবে কেন্দ্রীয় ইউরাল পর্বতমালা থেকে উৎপন্ন হয়ে পূর্বে প্রবাহিত হয় এবং শেষ পর্যন্ত টবল নদীতে পতিত হয়। টুরা নদীর তীরে অবস্থিত অন্যতম প্রধান শহর হলো টিউমেন।   বর্ণনা  খ্রিষ্টীয় ১৬০০ থেকে ১৭৫০ সালের দিকে টুরা নদী সাইবেরিয়ায় প্রবেশের অন্যতম প্রধান বাণিজ্য পথ ছিল। এই পথের বাণিজ্য ও মানব পরিবহন ভেরখোতুরিয়ে শহরের কাস্টম হাউসের মাধ্যমে নিয়ন্ত্রিত হতো। টুরা নদীর উচ্চ অববাহিকায় উল্লেখযোগ্য সংখ্যায় খনিকেন্দ্রিক শহর গড়ে উঠে।   ভূগোল  টুরা নদী রাশিয়ার সভেদলভস্ক ওব্লাস্ট এবং টিউমেন ওব্লাস্টের মধ্যে প্রবাহিত হয়। এর দৈর্ঘ্য ১,০৩০ কিলোমিটার বা ৬৪০ মাইল এবং অববাহিকার আয়তন ৮০,৪০০ বর্গকিলোমিটার বা ৩১,০০০ বর্গ মাইল।Река Тура (Долгая), রাষ্ট্রীয় পানি রেজিস্টার, রাশিয়া (রুশ ভাষায়) টুরা নদীর মুখে ৭৫৩ কিলোমিটার বা ৪৬৮ মাইল অংশ কেবল জাহাজ চলাচলের উপযোগী। শীত মৌসুমে প্রতি বছর অক্টোবর থেকে নভেম্বর মাসের মধ্যে টুরা নদীর পানি বরফে জমে যায় এবং এপ্রিল থেকে মে মাসের প্রথমার্ধ পর্যন্ত এই নদীতে বরফ উপস্থিতি থাকে।  টুরা নদীর অববাহিকার পশ্চিমে ইউরাল পর্বতমালা ও পার্ম শহর, উত্তরে তাভদা নদী অববাহিকা, পূর্বে টবল অববাহিকা ও টবলস্ক শহর এবং দক্ষিণে ইসেট নদী অববাহিকা ও ইকাতেরিনবার্গ শহর অবস্থিত।  টুরা ভেরখনায়ায় টুরা ও নিজনায়ায় টুরা শহরের মধ্য দিয়ে উত্তর দিকে প্রবাহিত হয়। এরপর খনি কেন্দ্রিক শহর কাচকানারের নিকট পূর্বমুখী প্রবাহ লাভ করে এবং পূর্ব দিকে ভেরখোতুরিয়ে শহরের মধ্য দিয়ে প্রবাহিত হয়। এরপর পূর্ব-দক্ষিণ পূর্ব দিকে বাঁক নেওয়ার পর পশ্চিম দিক থেকে টাগিল নদী এসে পতিত হয় এবং মিলিতভাবে টুরিনস্ক শহর অতিক্রম করে। পূর্ব দিকে প্রবাহিত নিৎসা নদীর প্রবাহ এসে টুরায় মিলিত হওয়ার পর একত্রে টিউমেন শহর অতিক্রম করে এবং সোজা পূর্বদিকে বাঁক নেয়। এরপর পূর্বদিকে প্রবাহমান পিশমা নদী এসে দক্ষিণ দিক থেকে মিলিত হয় এবং শেষ পর্যন্ত টুরা নদী টবলস্কের দক্ষিণ-পশ্চিমে টবল নদীর সাথে মিলিত হয়। টুরা ও টবলের মিলিত ধারা ইরতিশ ও ওব নদী হয়ে উত্তরে আর্কটিক মহাসাগরের কারা সাগরে পতিত হয়।  টুরা অববাহিকা অনেকটা পাখার আকৃতির, যার উত্তরে টুরা এবং দক্ষিণে পিশমা নদী প্রবাহমান।   তথ্যসূত্র   বিষয়শ্রেণী:রাশিয়ার নদী বিষয়শ্রেণী:সাইবেরিয়ার নদী
অ্যাবি মেগ হ্যারিগান (, ; জন্ম: ৬ মে ২০০২; অ্যাবি হ্যারিগান নামে সুপরিচিত) হলেন একজন অস্ট্রেলীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের স্লোপস্টাইল বিভাগে অস্ট্রেলিয়ার প্রতিনিধি হিসেবে প্রতিদ্বন্দ্বিতা করে থাকেন।  হ্যারিগান অস্ট্রেলিয়ার হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন অ্যাবি মেগ হ্যারিগান ২০০২ সালের ৬ই মে তারিখে অস্ট্রেলিয়ার ক্যানবেরায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন হ্যারিগান অস্ট্রেলিয়ার প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের স্লোপস্টাইল প্রতিযোগিতায় অংশগ্রহণ করেছিলেন। উক্ত প্রতিযোগিতাটির বাছাইপর্বের দুই রান শেষে তাকে সর্বোচ্চ ২৬.৩১ পয়েন্ট নিয়ে বাছাইপর্ব থেকেই তাকে বিদায় নিতে হয়েছিল।  তথ্যসূত্র  বহিঃসংযোগ     বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় নারী ফ্রিস্টাইল স্কিয়ার বিষয়শ্রেণী:অস্ট্রেলিয়ার অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:২১শ শতাব্দীর অস্ট্রেলীয় নারী ক্রীড়াবিদ বিষয়শ্রেণী:ক্যানবেরার ক্রীড়াবিদ বিষয়শ্রেণী:নিউ সাউথ ওয়েলসের নারী ক্রীড়াবিদ বিষয়শ্রেণী:২০২০ শীতকালীন যুব অলিম্পিকের ফ্রিস্টাইল স্কিয়ার
ভ্যানিটি ফেয়ার হল উইলিয়াম ম্যাকপিস থ্যাকারি রচিত ইংরেজি ভাষার উপন্যাস। উপন্যাসটিতে নেপলীয় যুদ্ধ পরবর্তী সময়ে বন্ধু ও পরিবারের মাঝে বেকি শার্প ও অ্যামেলিয়া সেডলির জীবনযাপনের গল্প বিবৃত হয়েছে। এটি প্রথমে ১৮৪৭ থেকে ১৮৪৮ সালে ১৯ খণ্ডে প্রতি মাসে ধারাবাহিকভাবে প্রকাশিত হয় এবং এর উপ-শিরোনাম ছিল পেন অ্যান্ড পেন্সিল স্কেচেস অব ইংলিশ সোসাইটি, যা উনবিংশ শতাব্দীর ব্রিটিশ সমাজের প্রারম্ভিক বিদ্রূপকরণ এবং থ্যাকারির আঁকা প্রারম্ভিক চিত্রকর্ম। উপন্যাসটি ১৮৪৮ সালে একক খণ্ডে প্রকাশিত হয় এবং এতে উপ-শিরোনাম যোগ করা হয় আ নভেল উইদাউট হিরো, যার মধ্য দিয়ে থ্যাকারি তার সময়ে সাহিত্যে নায়কোচিত রীতির বিলোপের আগ্রহ দেখা যায়।. এই উপন্যাসটিকে প্রায়ই ভিক্টোরীয় গৃহস্থালীয় উপন্যাসের "প্রধান স্থপতি" বলে অভিহিত করা হয়।  তথ্যসূত্র  বহিঃসংযোগ     বিষয়শ্রেণী:১৮৪৮-এর ব্রিটিশ উপন্যাস বিষয়শ্রেণী:উইলিয়াম ম্যাকপিস থ্যাকারির উপন্যাস বিষয়শ্রেণী:ইংরেজি উপন্যাস বিষয়শ্রেণী:চলচ্চিত্রে অভিযোজিত ব্রিটিশ উপন্যাস বিষয়শ্রেণী:ব্রিটিশ বিদ্রুপাত্মক উপন্যাস বিষয়শ্রেণী:পর্বক্রমে প্রথম প্রকাশিত উপন্যাস
ডান|100px আল-আকসা মসজিদ, যা মসজিদুল আকসা বা বাইতুল মুকাদ্দাস নামেও পরিচিত, জেরুজালেমের পুরনো শহরে অবস্থিত ইসলামের তৃতীয় পবিত্রতম মসজিদ। এটির সাথে একই প্রাঙ্গণে কুব্বাত আস সাখরা, কুব্বাত আস সিলসিলা ও কুব্বাত আন নবী নামক স্থাপনাগুলো অবস্থিত। স্থাপনাগুলো সহ এই পুরো স্থানটিকে হারাম আল শরিফ বলা হয়। এছাড়াও স্থানটি "টেম্পল মাউন্ট" বলে পরিচত এবং ইহুদি ধর্মে পবিত্র বলে বিবেচিত হয়। ইসলামের বর্ণনা অনুযায়ী মুহাম্মদ (সা) মিরাজের রাতে মসজিদুল হারাম থেকে আল-আকসা মসজিদে এসেছিলেন এবং এখান থেকে তিনি ঊর্ধ্বাকাশের দিকে যাত্রা করেন। ইতিহাসবিদ পণ্ডিত ইবনে তাহমিয়ার মতে, আসলে সুলায়মান এর তৈরি সম্পূর্ণ উপাসনার স্থানটির নামই হল মসজিদুল আল-আকসা। মুহাদ্দিসগণ (হাদিস বিষয়ে পণ্ডিত) এই বিষয়ে একমত যে সম্পূর্ণ উপাসনার স্থানটিই ইসলামের নবী সুলাইমান (আঃ) তৈরি করেছিলেন যা পরবর্তীতে ধ্বংস হয়ে গিয়েছিল। মুসলমানরা বিশ্বাস করে, নির্মাণের পর থেকে এটি ঈসা (আঃ) (খ্রিস্টধর্মে যিশু) সহ অনেক নবীর দ্বারা এক আল্লাহকে উপাসনার স্থান হিসেবে ব্যবহৃত হয়ে এসেছে। (বাকি অংশ পড়ুন...)
মোহাম্মদ মুসলিম চৌধুরী বাংলাদেশ সিভিল সার্ভিসের একজন কর্মকর্তা। তিনি বাংলাদেশ সরকারের সাবেক অর্থসচিব এবং বাংলাদেশের মহা হিসাব-নিরীক্ষক ও নিয়ন্ত্রক (সিএজি)। বর্তমানে তিনি সোনালী ব্যাংকের চেয়ারম্যান। আছেন   প্রাথমিক জীবন মুসলিম চৌধুরী ১৯৫৯ সালে চট্টগ্রামে জন্মগ্রহণ করেন। তিনি চট্টগ্রাম বিশ্ববিদ্যালয় থেকে হিসাববিজ্ঞানে বিকম (সম্মান) ও এমকম এবং যুক্তরাজ্যের বার্মিংহাম বিশ্ববিদ্যালয় থেকে ফিন্যান্স অ্যান্ড অ্যাকাউন্টিংয়ে ডিস্টিংশনসহ এমএসসি ডিগ্রি অর্জন করেন।  কর্মজীবন মোহাম্মদ মুসলিম চৌধুরী ১৯৮৪ ব্যাচের কর্মকর্তা হিসেবে বাংলাদেশ সিভিল সার্ভিসের অডিট অ্যান্ড অ্যাকাউন্টস ক্যাডারে যোগদান করেন। তিনি কন্ট্রোলার জেনারেল অব অ্যাকাউন্টস, কন্ট্রোলার জেনারেল ডিফেন্স ফাইন্যান্স এবং অর্থ বিভাগের উপসচিব, যুগ্ম সচিব ও অতিরিক্ত সচিব হিসেবে কাজ করেছেন। তিনি অর্থ বিভাগের সাবেক সচিব।  মুসলিম চৌধুরী বাংলাদেশ কৃষি ব্যাংক, সোনালী ব্যাংক লিমিটেড (ভারপ্রাপ্ত চেয়ারম্যানও ছিলেন), তিতাস গ্যাস ট্রান্সমিশন অ্যান্ড ডিস্ট্রিবিউশন কোম্পানি লিমিটেড, ইস্টার্ন রিফাইনারি লিমিটেড এবং ঢাকা বিআরটি কোম্পানি লিমিটেডের পরিচালক ছিলেন। এছাড়া তিনি আইসিএমএবি এবং ন্যাশনাল হার্ট ফাউন্ডেশনের কাউন্সিল সদস্যসহ বিভিন্ন দায়িত্ব পালন করেছেন। বাংলাদেশের আর্থিক খাত সংস্কার ও এর প্রাতিষ্ঠানিকীকরণে তিনি গুরুত্বপূর্ণ অবদান রেখেছেন। সরকারি আর্থিক ব্যবস্থাপনা খাতে ই-গভর্ন্যান্স বাস্তবায়নে অবদানের স্বীকৃতি স্বরূপ তিনি ‘জনপ্রশাসন পদক ২০১৭’ লাভ করেন। তিনি ২০১৮ সালের ১৭ জুলাই বাংলাদেশের দ্বাদশ মহা হিসাব-নিরীক্ষক ও নিয়ন্ত্রক (সিএজি) হিসেবে শপথ গ্রহণ করেন। ২৬ জুলাই ২০২৩ সালে তিনি অবসরে যান।    তথ্যসূত্র  বহিঃসংযোগ বাংলাদেশের মহা হিসাব-নিরীক্ষক ও নিয়ন্ত্রকের প্রতিষ্ঠানিক ওয়েবসাইট  বিষয়শ্রেণী:১৯৫৯-এ জন্ম বিষয়শ্রেণী:বাংলাদেশের সচিব বিষয়শ্রেণী:চট্টগ্রাম জেলার ব্যক্তি বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:বার্মিংহাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:বাংলাদেশী সরকারি চাকরিজীবী